Gaan hy die nuwe Noot vir Noot-aanbieder wees?
JY LEES NOU Gaan hy die nuwe Noot vir Noot-aanbieder wees?
FOTO Facebook / Johan Stemmet.
Ons hou van die idee!
Op 27 Julie 1991 het die oud-onderwyser en musiekghoeroe Johan Stemmet vir die eerste keer Suid-Afrikaners vermaak met sy kleurryke onderbaadjies en sêgoed soos "vyftig randjies vir jou", "kontantnote vir musieknote" en "kyk hoe kyk sy vir my!". Vandag, 29 jaar en 700 episodes van Noot vir Noot later, is Johan en sy Musiekfabriek as't ware volksbesit.
Die afgelope week het Johan aangekondig dat hy en sy musiekmakers die gewilde SABC2-program gaan groet. Dis egter nie die einde van Noot vir Noot nie. Die program gaan voort, maar gaan 'n nuwe (onder)baadjie en aanbieder kry.
As jy nostalgies wil raak, kyk dié episode:
Johan het op sy amptelike Facebook-blad sy aanhangers bedank vir hul ondersteuning oor die jare.
“Noot vir Noot gaan ’n splinternuwe kleed met ’n wenneraanbieder aantrek. Die nuwe Noot vir Noot-formaat sal wyd tref. Daaroor het ek geen twyfel nie,” het Johan geskryf.
En nou wonder ons ... Is een van hierdie Afrikaanse glanspersoonlikhede dalk die volgende aanbieder?
Emo is nie net ’n talentvolle sanger nie, hy bied ook reeds vir tien seisoene sy Jou show met Emo op kykNET aan. Tall, dark en handsome met ’n vlymskerp humorsin, is onse Emo.
FOTO Instagram/ Emo Adams
Die Afrikaanse sanger was twee seisoene lank ’n afrigter in die DStv-werklikheidsreeks The Voice SA. Saam met ousus Karlien van Jaarsveld het hy ook sy eie reeks op VIA, In jou skoene, gehad. Die tweede seisoen is reeds verfilm en word later vanjaar uitgesaai.
In die rolprent Kanarie het kykers eerstehands beleef hoeveel musiektalent dié Binnelanders-ster het. Boonop is hy ’n goeie akteur wat verstaan hoe die kameras werk.
FOTO Instagram / Germandt Geldenhuys
Wie dink jy gaan dit wees?